Է. Մկրտումյանը նշել է, որ առանձին հանդիպում են ունեցել նաև պետնախարար Գրիգորի Մարտիրոսյանի հետ: Հանդիպմանը քննարկել են պետական պաշտոնյաների, ԱԺ պատգամավորների կողմից իրականացվող ձեռնարկատիրական գործունեությամբ զբաղվելու վերաբերյալ հարցը, ինչը օրենքի բացահայտ խախտում են համարում: ՙՊետական պաշտոնյաների կողմից բիզնեսով զբաղվելն ուղիղ հարված է հասցնում երկրում ձեռնարկատիրության զարգացմանը՝ ստեղծելով անհավասար մրցակցային պայմաններ՚,- ասաց Ասոցիացիայի նախագահը: Ձեռնարկատերերը գտնում են, որ պաշտոնյաների՝ իրական ունեցվածքի չհայտարագրում գոյություն ունի, որն օրենքի համաձայն պետք է բացահայտել: Է. Մկրտումյանը մեզ իրազեկել է, որ, պետնախարարի պարզաբանմամբ, օրենքը թույլ է տալիս պետական պաշտոնյաներին մաս ունենալ որևէ բիզնեսում, ինչի հետ Ասոցիացիայի նախագահն իր անհամաձայնությունն է հայտնում՝ համարելով դա օրենսդրական բացթողում: